Cuneiform Tablet ICK 1 66
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na e-la-li-ma ù tap-pá-e-šu ù i-dí-a-bi₄-im qí-bi-ma um-ma šu-a-nim-ma 10 ma-na KÙ.BABBAR ṣa-ru-pá-am ni-is-ḫa-sú DIRI ša-du-a-sú ša-bu en-na-num na-aš-a-ku-nu-tì TÚG.ḪI.A ša <big_gap> 10 ku-ta-nim ša-ma-nim šu-ma TÚG.ḪI.A wa-aq-ru AN.NA ša-ma-nim 3 ma-na URUDU SIG₅ 3 GÍN KÙ.BABBAR a-na qá-tí en-na-nim a-dí-in i-na lu-qú-tim pá-ni-tim-ma en-na-num ṭur₄-da-nim 20 za-am-ru-a-tim i-na qá-ṭá-ra a-na il₅-ba-ta e-zi-ib a-na qá-tí ṣú-ḫa-ri-a dí-na-ší-na